Som en naturlig følge af de mange år sammen, opløstes guldfireren samme efterår. De enkelte roere forsvandt fra arenaen og overlod "skuden" til det næste kuld. Det kulminerede med at [[VM i roning 2005|VM i 2005]] i [[Japan]] blev første år uden en dansk letvægtsfirer i mange år. Holdets træner [[Bent Jensen (rotræner)|Bent Jensen]], var blevet syg af kræft, {{kilde mangler|dato=april 2019}} og uden holdets primusmotor, Eskild Ebbesen, forsvandt farten i 2005 og bådens resultater var langt fra bådens navn værdigt.{{kilde mangler|dato=april 2019}} Det kulminerede med at rocentrets ledelse valgte at rokere om og starte opbygningen af en ny firer op fra bunden. Man hentede en ny træner i [[Bent Fransson]] ind som afløser for Bent Jensen, og startede med at bygge en letvægtsotter i 2006. Efter 2006 var målet at skabe en ny letvægtsfirer. Den nye gruppe viste lovende takter, og samtidig valgte Eskild Ebbesen samt den tidligere reserve, Bo Svendsen, at komme tilbage i projektet.{{kilde mangler|dato=april 2019}} Efter et udskillelsesforløb, endte båden med at bestå af Eskild Ebbesen, de to tidligere reserver [[Mads Kruse Andersen|Mads Andersen]] og Bo Svendsen, samt en ny roer, Morten Jørgensen. Desværre formåede roerne kun en 6-plads ved VM, der godt nok gav adgang til de [[Sommer-OL 2008|Olympiske lege i Beijing]], men tidsmæssigt var holdet lige så langt fra guldet til VM som de havde været hele sæsonen. Det havde den konsekvens at Morten Jørgensen måtte vige pladsen for Thomas Ebert, der kom igen efter to års pause fra roning. Udskiftningen af Morgen Jørgensen var omstridt.{{kilde mangler|dato=april 2019}}
Sport Kultur